CELEX: 62020CN0171
Language: hr
Date: 2020-04-08 00:00:00
Title: Predmet C-171/20 P: Žalba koju je 8 travnja 2020. podnio WV protiv rješenja Općeg suda (četvrto vijeće) od 29. siječnja 2020. u predmetu T-43/19, WV protiv ESVD-a

28.9.2020   
            
            
               HR
            
            
               Službeni list Europske unije
            
            
               C 320/5
            
         
      Žalba koju je 8 travnja 2020. podnio WV protiv rješenja Općeg suda (četvrto vijeće) od 29. siječnja 2020. u predmetu T-43/19, WV protiv ESVD-a
      (Predmet C-171/20 P)
      (2020/C 320/06)
      Jezik postupka: francuski
      
         Stranke
      
      
         Žalitelj: WV (zastupnik: É. Boigelot, odvjetnik)
      
         Druga stranka u postupku: Europska služba za vanjsko djelovanje (ESVD)
      
         Žalbeni zahtjev
      
      Žalitelj od Suda zahtijeva da:
      
                  —
               
               
                  poništi rješenje od 29. siječnja 2020. Općeg suda Europske unije u predmetu T-43/19, u dijelu u kojem je njime tužba odbačena kao očito nedopuštena i kojim je žalitelju naloženo snošenje troškova;
               
            
                  —
               
               
                  naloži prvotnom tuženiku da u cijelosti snosi troškove, uključujući one koji su nastali u postupku pred Općim sudom Europske unije u skladu s člankom 184. Poslovnika suda Europske unije;
               
            
                  —
               
               
                  vrati predmet Općem sudu Europske unije radi donošenja odluke o tužbi.
               
            
         Žalbeni razlozi i glavni argumenti
      
      Žalitelj smatra da je Opći sud time što je u obzir uzeo pobijano rješenje povrijedio načelo slobodne ocjene dokaza i pojam skupa podudarajućih indicija te je, stoga, povrijedio pravila o teretu dokazivanja, osobito što se tiče argumenata i indicija istaknutih u vezi s pravnom prirodom zahtjeva za naknadu štete koji je žalitelj podnio ESVD-u na temelju članka 90. Pravilnika o osoblju za dužnosnike Europske unije.
      Jedini žalbeni razlog koji je žalitelj istaknuo također se odnosi na diskriminaciju, iskrivljavanje činjenica pobijanim rješenjem i očite pogreške u ocjeni prvostupanjskog suda što je dovelo do netočnog pravnog obrazloženja.